CHO จ่อขายหุ้นกู้ 600 ลบ. ดอกเบี้ย 6.75% ระดมทุนขยายศูนย์ซ่อมครบวงจร “สิบล้อ 24 ชั่วโมง”
CHO จ่อขายหุ้นกู้ 600 ลบ. ดอกเบี้ย 6.75% ระดมทุนขยายศูนย์ซ่อมครบวงจร "สิบล้อ 24 ชั่วโมง"
30 ม.ค. 2562

บริษัท ช ทวี จำกัด (มหาชน) หรือ CHO เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)เพื่อออกและเสนอขายหุ้นกู้บริษัท จำนวน 600 ล้านบาท อายุ 2 ปี ครบกำหนดไถ่ถอนปี พ.ศ.2564 มีอัตราดอกเบี้ยคงที่ร้อยละ 6.75 ต่อปีชำระดอกเบี้ยทุกๆ 3 เดือน เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ จองซื้อระหว่างวันที่ 18 -21 ก.พ. 62 ผ่าน บล.โกลเบล็ก บล.เคจีไอ บล.เออีซี และ บล.โนมูระ พัฒนสิน
บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้เพื่อใช้เป็นเงินลงทุนในการขยายศูนย์ซ่อมครบวงจร “สิบล้อ 24 ชั่วโมง” และเงินทุนหมุนเวียนในการดำเนินงานสำหรับโครงการที่เกิดขึ้นและ/หรือ ที่กำลังจะเกิดขึ้น และ/หรือ ชำระคืนเงินกู้ยืมของบริษัท